Kakaktua Jambul Kuning

Kakaktua Jambul Kuning, Cacatua sulphurea, juga dikenali sebagai Kakaktua Jambul Sulfur Kecil adalah sejenis burung kakaktua bersaiz sederhana (sekitar 34 sm panjang) dengan warna bulu pelepah putih, kulit berwarna putih kebiruan, kaki kelabu, paruh hitam dan jambul kuning yang boleh ditegakkan. Kedua-dua jantina mempunyai penampilan fizikal yang sama.

Kakaktua Jambul Kuning boleh ditemui di kawasan berhutan dan yang dibangunkan di Timor Timur, kepulauan Sulawesi serta Sunda Kecil di Indonesia. Ia mudah dikelirukan dengan Kakaktua Jambul Sulfur yang lebih besar dan mudah dijumpai. BirdLife Species Factsheet, retrieved 10 February 2010Birds in backyards factsheets: Sulphur-crested Cockatoo, yang mana bertaburan di kawasan timur dan boleh dibezakan melalui kekurangan warna kuning pucat di pipinya. Selain itu, warna jambul pada Kakaktua Jambul Kuning lebih terang, mendekati kepada warna oren.Yellow-crested and Sulphur-crested Cockatoo on Flickr - Photo Sharing! Kakaktua Jambul Sitron, yang mana merupakan subspesies bagi Kakaktua Jambul Kuning, mempunyai jambul yang berwarna oren.

Diet Kakaktua Jambul Kuning terdiri dari bijirin, bebawang, buah-buahan, kekacang dan tumbuhan herba.

 Pembiakkan 
Kakaktua Jambul Kuning bersarang di dalam lubang pokok. Telurnya berwarna putih dengan dua biji telur pada setiap musim. Pengeraman dilakukan bergilir-gilir di antara burung betina dan jantan. Telur akan dieramkan selama kira-kira 28 hari dan anak burung akan meninggalkan sarang sekitar 75 harii selepas menetas.

 Rujukan 

 Pautan luar 

 Lesser Sulphur Crested Cockatoo
 ARKive - images and movies of the Yellow-crested Cockatoo (Cacatua sulphurea) 
 mytoos.com - information on cockatoos in captivity
 BirdLife Species Factsheet
 Red Data Book

Kategori:Kakaktua
Kategori:Burung dari Indonesia
Kategori:Burung dari Timor Timur
Kakaktua, Jambul Kuning